Centenars de majors celebren el Dia del Soci
05/10/2004 11:31:00

# Centenars de majors celebren el Dia del Soci

*   05/10/2004 11:31:00
*   [Imprimir](#)
*   Compartir
*    https://www.alaquas.org/documento.asp?id\_do=9440

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9440%2F0&title=Ajuntament%20d%27Alaqu%C3%A0s.%20Premsa.Centenars%20de%20majors%20celebren%20el%20Dia%20del%20Soci)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9440/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9440/9440_Form_4.jpg)](https://www.alaquas.org/ficheros/documentos/2004/2/9440/9440_Form_10.jpg "<a href='https://www.alaquas.org/ficheros/documentos/2004/2/9440/9440_Form_10.jpg' target=_blank><i class='fa fa-external-link' aria-hidden='true'></i>.Centenars de majors celebren el Dia del Soci</a>")

Les activitats han estat organitzades per l'Ajuntament d'Alaquàs i l'Associació de Jubilats i Pensionistes

El Centre Social Benàger ha acollit aquest cap de setmana allò que podria caracteritzar-se com la gran festa dels jubilats i pensionistes d'Alaquàs. El Dia del Soci és una celebració tradicional organitzada per l'Associació de Jubilats i Pensionistes d'Alaquàs, que es realitza cada any per a oferir més activitats a totes les persones majors de la ciutat. Com sempre, centenars de persones han format part dels diferents tallers proposats i han acudit als actes per a gaudir de la programació festiva. El cap de setmana ha estat replet d'activitats culturals i lúdiques.

Les activitats oficials començaren el divendres 1 d'octubre amb l'actuació musical a càrrec de la Rondalla Maestro Serrano. A l'endemà, a les 9 del matí hi va haver una missa en sufragi pels socis morts i a les 12 es va realitzar el lliurament dels diplomes i de les medalles per a totes les persones participants en les activitats organitzades al llarg de tota la setmana així com en l'exposició, els jocs i el concurs literari.

La gran festa va arribar el dissabte per la vesprada. A les 14 hores hi va haver un dinar, seguit de l'Homenatge a les Persones Majors d'Alaquàs a càrrec de l'Ajuntament, que es va celebrar al Castell i on va estar present l'Associació de Jubilats i Pensionistes. Cap a les 17 hores, la comitiva va tornar al Centre Social Benàger on va haver un espectacle musical i un vi d'honor per a tancar les celebracions. En l'acte es va destacar la presència de l'Alcalde d'Alaquàs, Jorge Alarte i la Regidora de la Tercera Edat, Camila Álvarez.